65/24

Temeljem Programa rada za 2024. godinu i zaključaka sa sjednice turističkog vijeća ,Turistička zajednica Grada Supetra objavljuje

**JAVNI POZIV**

**Za sufinanciranje projekta – programa- aktivnosti- manifestacija za dodjelu potpora iz programa**

**„Podrška razvoju turističkih događanja“ u 2024. godini na području naselja**

**Mirca /Splitska / Škrip**

**I.**

Predmet ovog Javnog poziva je iskazivanje potreba i dodjela bespovratnih novčanih sredstava Turističke zajednice Grada Supetra (dalje u tekstu: TZG Supetar) za manifestacije od lokalnog, regionalnog, nacionalnog i/ili međunarodnog značaja, kao glavnog motiva dolaska turista u destinaciju, a koje doprinose slijedećim ciljevima:

* razvoju turizma, te kulturne i povijesne baštine,
* podizanju kvalitete i količine turističke ponude,
* razvoju kongresnog, kulturnog, sportskog i ostalih selektivnih oblika turizma,
* razvoju sadržaja koji omogućuju poboljšanje kvalitete i produženje turističke sezone,
* povećanju ugostiteljskog i drugog turističkog prometa, posebice u razdoblju predsezone i posezone,
* stvaranju prepoznatljivog imidža turizma Grada Supetra, posebice naselja Mirca / Splitska / Škrip

Sredstva potpore odobrit će se za organizaciju i realizaciju:

1. Kulturnih manifestacija,
2. Zabavnih manifestacija,
3. Sportskih manifestacija,
4. Eno-gastronomskih manifestacija,
5. Ostalih manifestacija

**II.**

Bespovratna sredstva potpore mogu se dodijeliti i koristiti isključivo za manifestacije koje će se održavat na području naselja Mirca, Splitska i Škrip i to u periodu od:

* 15. travnja 2024. do 01. lipnja 2024. godine
* 01. rujna 2024. do 15. listopada 2024. godine.

Bespovratna sredstva su namijenjena za sufinanciranje troškova nabave roba i usluga potrebnih za neposrednu realizaciju manifestacija i to:

* sufinanciranje održavanja manifestacije (troškovi glazbenika, troškovi tehnike, troškovi promocije manifestacije, troškovi učesnika u manifestaciji, ostali troškovi),
* izrada promotivnih brošura i promocija manifestacije na internetu,
* nabava radnog/potrošnog materijala vezanog za organizaciju manifestacije,
* najam prostora za održavanje manifestacije,
* troškovi smještaja, te putni troškovi izvođača i vanjskih suradnika, temeljem ugovora,
* druge potrebe u svrhu održavanja manifestacije.

Bespovratna sredstva potpore ne mogu se dodijeliti i koristiti za:

* kupnju nekretnina (objekata i zemljišta), te prijevoznih sredstava,
* troškove redovnog poslovanja organizatora manifestacije (plaće i ostala primanja zaposlenih, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* izradu studija, elaborata, projektne i druge dokumentacije,
* sve druge troškove koji nisu vezani za realizaciju kandidirane manifestacije.

**III.**

Za sredstva potpore mogu se kandidirati:

* Trgovačka društva,
* Obrti,
* Kulturne i druge javne ustanove,
* OPG,
* Udruge građana.

Za potporu za pojedinu manifestaciju se može kandidirati samo Organizator manifestacije, koji u cijelosti organizira manifestaciju za koju traži potporu.

**Za potpore se ne mogu kandidirati Organizatori koji su dužnici plaćanja turističke članarine i/ili boravišne pristojbe odnosno Organizatori, koji nisu uspjeli ishoditi potvrdu nadležne Porezne uprave o nepostojanju duga Organizatora prema državi .**

**IV.**

TZG Supetra može Organizatoru odobriti potporu minimalno 200,00 EUR (dvijestotine eura i nula centi) opravdanih/prihvatljivih troškova manifestacije.

Ukoliko se za određeno naselje ne prijavi nitko, sredstva planirana po Programu rada Turističke zajednice Grada Supetra (660/23) / 2.3 Podrška razvoju turističkih događanja, TZG Supetra će sredstva planirana za određeno naselje alocirati za naselje na koje je prijavljen veći broj prijavitelja.

Organizator se obvezuje u svojim javnim nastupima u najavama projekta – programa – aktivnosti – manifestacija , u svim promidžbenim aktivnostima za iste te u rezultatima po završetku, navesti TZG Supetra kao instituciju koja sufinancira projekt – program – aktivnosti- manifestaciju, te koristiit logo TZG Supetra koji će dobiti od Ureda TZG Supetra po potpisivanju Ugovora.

**V.**

Kriteriji za odobravanje potpora TZG Supetra:

* kvaliteta i originalnost projekta,
* doprinos projekta razvoju turističke ponude na području Mirca, Splitske i Škripa,
* karakter manifestacije (sastav izvođača – domaći i/ili inozemni ),
* vrijeme održavanja manifestacije,
* mjesto održavanja manifestacije,
* trajanje manifestacije,
* tradicija održavanja manifestacije /održivost,
* osigurano financiranje manifestacije (visina osiguranih sredstava iz vlastitih sredstava organizatora i interesnih subjekata),
* sudjelovanje interesnih subjekata javnog i privatnog sektora u organizaciji i realizaciji manifestacije,
* promocija,
* medijska pokrivenost manifestacije,
* ekonomski i dr. učinci manifestacije (broj posjetitelja, broj noćenja, promet/prihod od manifestacije).

**VI.**

Prilikom odobravanja sredstava vodit će se računa o slijedećim prioritetima:

* + - 1. vrsti, veličini i značenju manifestacije za lokalnu zajednicu, županiju i Hrvatsku,
      2. broju zainteresiranih subjekata koji bi se uključili u manifestaciju,
      3. broju turista koji bi prisustvovali manifestaciji,
      4. ukupni broj gledatelja manifestacije,

1. snaga tradicije manifestacije i broj godina održavanja manifestacije,
2. ukupnoj vrijednosti manifestacije,
3. rokovima i dinamici održavanja manifestacije,
4. mogućnosti održivog razvoja manifestacije,
5. dosadašnjim ulaganjima (ukoliko ih je bilo),
6. medijska popraćenost manifestacije, kao u lokalnim i nacionalnim, tako i u međunarodnim medijima.

**VII.**

Za kandidiranje manifestacija za dodjelu potpore TZG Supetra = Organizator mora dostaviti:

1. obrazac zahtjeva „PM-2024“ koji je sastavni dio Javnog poziva (objavljenog na web stranici TZG Supetra i na facebook stranici Supetar)
2. dokaz o pravnom statusu Organizatora manifestacije (preslika izvoda iz trgovačkog, obrtnog ili drugog odgovarajućeg registra),
3. potvrdu nadležne Porezne uprave o nepostojanju duga Organizatora prema državi (ovaj dokaz ne smije biti stariji od 30 dana od dana objave ovog javnog poziva),
4. program i troškovnik manifestacije.

TZG Supetar zadržava pravo od Organizatora manifestacije zatražiti dodatna pojašnjenja zahtjeva, kao i dodatnu dokumentaciju, koju smatra potrebnom za kvalitetno donošenje odluke o dodjeli sredstava potpore.

**VIII.**

S korisnicima (Organizatorima) se sklapa Ugovor o namjenskom korištenju sredstava, kojim se reguliraju međusobna prava i obveze.

Popis korisnika s odobrenim iznosom i namjenom dodijeljenih sredstava biti će objavljen na internetskim stranicama Turističke zajednice Grada Supetra.

**IX.**

Organizatori manifestacije, kandidaturu s cjelokupnom dokumentacijom podnose Turističkoj zajednici Grada Supetra.

**Kandidature dostavljaju neposredno u Uredu Turističke zajednice Grada Supetra na adresi Porat 11 (povrh agencije „Atlas“), Supetar, u zatvorenoj omotnici s naznakom**

**„Javni poziv za potpore -podrška razvoju turističkih događanja– ne otvaraj“**

**ili** **u zatvorenoj omotnici s naznakom „Javni poziv za potpore -podrška razvoju turističkih događanja– ne otvaraj“ poštom na adresu:**

**Turistička zajednica Grada Supetra**

**Porat 1**

**21400 Supetar**

**Rok podnošenja kandidature je 15. ožujka 2024. godine .**

**Sva pitanja vezano uz Javni poziv mogu se postaviti isključivo elektroničkim putem, slanjem upita na adresu: administracija@supetar.hr**

**X.**

TZG Supetar će 50% odobrenih sredstava potpore doznačiti Organizatoru neposredno prije realizacije samog projekta – programa – aktivnosti – manifestacije, a preostali dio od 50% odobrenih sredstava potpore nakon izvršenja, odnosno realizacije samog projekta – programa – aktivnosti – manifestacije.

Nakon realizacije nakon realizacije samog projekta – programa – aktivnosti – manifestacije Obveznik s kojim je TZG Supetra potpisala Ugovor obavezan je u roku od najkasnije mjesec dana (1) TZG Supetra dostaviti Izvještaj o realizaciji manifestacije i po primitku potrebne dokumentacije (dokaz tj. računi i ugovori u iznosu odobrenih sredstava ili više).

**DIREKTORICA TZG SUPETRA**

**Martina Rendić, mag.oecc.**